《与邹浩志完会于王希圣家因话毗陵事是夕辄梦还松陵因述梦呈志完》
宋代·李廌

客梦还松陵，寒江渺烟雨。异时醉吟地，依然记洲渚。

三高平生欢，彷佛递宾主。十年扁舟兴，一夕暂容与。

此乐曾未央，覆瓿俄惊鼠。隙月鉴我帷，破窗风自语。

展转谁晤言，僮隶聊尔汝。吾生独何事，寤寐仍羁旅。

作者简介：李廌（zhì）（1059-1109） 北宋文学家。字方叔，号德隅斋，又号齐南先生、太华逸民。汉族，华州（今陕西华县）人。6岁而孤，能发奋自学。少以文为苏轼所知，誉之为有“万人敌”之才。由此成为“苏门六君子”之一。中年应举落第，绝意仕进，定居长社（今河南长葛县），直至去世。文章喜论古今治乱，辨而中理。